નવી દિલ્હીઃ રાફેલ મુદ્દે મોદી સરકારે ઘેરવા માટે કોંગ્રેસે વધું એક પગલું ભર્યું છે. કોંગ્રેસ અધ્યક્ષ રાહુલ ગાંધીએ કથિત રાફેલ કૌભાંડને ઉજાગર કરીને જનતા સામે લાવવા માટે 6 સભ્યોનો ટાસ્ક ફોર્સની રચના કરી છે. સૂત્રોના જણાવ્યા પ્રમાણે રાહુલ ગાંધીએ પોતે આ ટાસ્ક ફોર્સ માટે સભ્યોની પસંદગી કરી છે. કોંગ્રેસના વરિષ્ઠ નેતા જયપાલ રેડ્ડીની આગેવાનીમાં આ ટાસ્ક ફોર્સમાં અર્જુન મોઢવાડિયા, શક્તિસિંહ ગોહિલ, પ્રિયંકા ચતુર્વેદી, જયવીર શેરગીલની સાથે પવન ખેડા પણ છે.